**Tiesību normas par atbalsta piešķiršanu**

**patvēruma meklētājiem, bēgļiem, personām ar alternatīvo statusu un bezvalstniekiem**

*Sociālo pakalpojumu un sociālās palīdzības likums*

**3.pants. Tiesības uz sociālajiem pakalpojumiem un sociālo palīdzību**

(1) Tiesības saņemt šajā likumā noteiktos sociālos pakalpojumus un sociālo palīdzību ir šādām Latvijas Republikā dzīvojošām personām:

[..]

2) ārzemniekiem, kuriem izsniegta ***pastāvīgās uzturēšanās atļauja*** vai piešķirts Eiropas Savienības pastāvīgā iedzīvotāja statuss Latvijas Republikā;

[..]

4) šīs daļas 1., 2. un 3.punktā minēto personu ģimenes locekļiem.

(11) Tiesības saņemt šajā likumā minētos pamata sociālās palīdzības pabalstus, patversmes un naktspatversmes pakalpojumus, kā arī sociālā dienesta informāciju un konsultācijas ir personām, kuras uzturas Latvijas Republikā un kurām piešķirts ***alternatīvais statuss***, kā arī šo personu ģimenes locekļiem, kuri uzturas Latvijas Republikā.

(12) Bērniem, kas ieguvuši ***alternatīvo statusu***, ir tiesības saņemt sociālās aprūpes pakalpojumus un šā likuma 13.panta pirmajā daļā noteiktos sociālās rehabilitācijas pakalpojumus.

(4) Tiesības saņemt sociālo rehabilitāciju ir cilvēku tirdzniecības upurim. Ja nepieciešams, kopā ar cilvēku tirdzniecības upuri sociālās rehabilitācijas institūcijā ir tiesības uzturēties arī viņa pavadībā esošam nepilngadīgam bērnam.

(5) Ja šā panta 1.1 daļā noteiktie patversmes un naktspatversmes pakalpojumi personai, kurai piešķirts ***alternatīvais statuss***, nav piemērojami šīs personas funkcionālo ierobežojumu vai sociālo prasmju trūkuma dēļ, pašvaldības sociālais dienests ir tiesīgs izmantot citus, konstatētajai problēmai atbilstošus sociālo pakalpojumu veidus.

(7) Tiesības saņemt sociālo rehabilitāciju kā vardarbībā cietušiem bērniem ir bērniem, kurus par ***patvēruma meklētājiem*** ar īpašām uzņemšanas vajadzībām atzinušas patvēruma procedūrā iesaistītās institūcijas. Tiesības minēto pakalpojumu saņemt ir arī ***bērniem, kas nepieder pie šajā pantā uzskaitītajām grupām***, ja atbildīgās institūcijas sniegušas atzinumu par sociālās rehabilitācijas pakalpojuma nepieciešamību.

|  |  |  |  |  |  |
| --- | --- | --- | --- | --- | --- |
| **N.**  **p.k.** | **Mērķa grupa** | **Statuss; tiesības būt nodarbinātam u.c.** | **Likumu normas attiecībā uz pamatvajadzību nodrošināšanu; *Ceļvedis par pieejamo valsts atbalstu*[[1]](#footnote-1)** | **MK noteikumu normas attiecībā uz pamatvajadzību nodrošināšanu** | **Pašvaldības un valsts institūciju rīcība** |
| 1. | **PATVĒRUMA MEKLĒTĀJS** – trešās valsts valstspiederīgais vai bezvalstnieks, kas Patvēruma likumā noteiktajā kārtībā ir izteicis vēlmi iegūt bēgļa vai alternatīvo statusu robežšķērsošanas vietā pirms ieceļošanas Latvijas Republikā vai jau atrodoties Latvijas Republikas teritorijā, līdz brīdim, kad noslēdzies administratīvais process par viņa iesniegumu par bēgļa vai alternatīvā statusa piešķiršanu. | *Imigrācijas likums*  **9.pants:**  (5) Tiesības uz ***nodarbinātību*** ***bez ierobežojumiem*** piešķir ārzemniekam, kurš ir saņēmis:  [..]  23) ***patvēruma meklētāja*** ***personas dokumentu*** un nav saņēmis Pilsonības un migrācijas lietu pārvaldes lēmumu par bēgļa vai alternatīvā statusa piešķiršanu vai atteikumu to piešķirt *trīs mēnešu* laikā pēc tam, kad iesniegts iesniegums par bēgļa vai alternatīvā statusa piešķiršanu, un tas nav noticis viņa vainas dēļ.  Tiesības uz nodarbinātību saglabājas līdz brīdim, kad stājies spēkā un kļuvis neapstrīdams galīgais lēmums par bēgļa vai alternatīvā statusa piešķiršanu vai atteikumu to piešķirt. Ja attiecīgi personai ir pozitīvs lēmums, personai tiesības uz nodarbinātību bez ierobežojumiem saglabājas. | *Patvēruma likums*  **7.pants:**  (5) Ja iesniegumu iesniegusi ***nepilngadīga persona*** bez pavadības, **bāriņtiesa kopā ar pašvaldības sociālo dienestu**, Valsts robežsardzi un Pārvaldi nekavējoties veic pasākumus, lai meklētu nepilngadīgās personas ģimenes locekļus, un noskaidro, kādas ir šīs personas iespējas atgriezties ģimenē. Bāriņtiesa nekavējoties lemj par **aizbildņa** iecelšanu nepilngadīgai personai bez pavadības. Lēmumu par aizbildņa iecelšanu bāriņtiesa pieņem, noskaidrojot Pārvaldes viedokli. Nepilngadīgai personai bez pavadības primāri tiek nodrošināta aprūpe **pie aizbildņa** vai **audžuģimenē**.  **9.pants:**  (6) ***Nepilngadīgu personu*** bez pavadības izmitina patvēruma meklētāju izmitināšanas centrā, ievieto bērnu aprūpes iestādē vai audžuģimenē. Lēmumu par nepilngadīgas personas bez pavadības izmitināšanu patvēruma meklētāju izmitināšanas centrā, ievietošanu bērnu aprūpes iestādē vai audžuģimenē pieņem ***bāriņtiesa sadarbībā ar sociālo dienestu,*** noskaidrojot Pārvaldes viedokli. Nepilngadīga persona bez pavadības patvēruma meklētāju izmitināšanas centrā vai bērnu aprūpes iestādē tiek izmitināta līdz brīdim, kad tai tiek nodrošināta piemērota aprūpe pie aizbildņa vai audžuģimenē vai tiek konstatēts, ka aizbildņa iecelšana vai ievietošana audžuģimenē konkrētajai nepilngadīgajai personai bez pavadības nav piemērota. *Izvērtējot bērna labākās intereses*, **bāriņtiesa** ņem vērā nepilngadīgās personas ģimenes atkalapvienošanās iespēju, nepilngadīgās personas labklājību un sociālo attīstību, īpaši tās izcelsmi, aizsardzības un drošības apsvērumus, sevišķi varbūtību, ka nepilngadīgā persona ir cilvēktirdzniecības upuris, kā arī nepilngadīgās personas intereses un viedokli atbilstoši tās vecumam un briedumam, ievērojot šādus nosacījumus:  1) nepilngadīgu personu bez pavadības izmitina kopā ar pilngadīgajiem radiniekiem;  2) vienas ģimenes bērni nav šķirami, izņemot gadījumu, kad tas tiek darīts bērnu labākajās interesēs;  3) nepilngadīgai personai bez pavadības izmitināšanas vietu maina tikai tad, ja tas atbilst šīs personas interesēm.  (7) Nepilngadīgam patvēruma meklētājam tiek nodrošinātas iespējas iegūt **izglītību** **valsts valodā** valsts vai pašvaldības izglītības iestādē. Ministru kabinets nosaka kārtību, kādā nepilngadīgam patvēruma meklētājam nodrošina izglītības ieguves iespējas.  (8) Pašvaldības faktiskos izdevumus par nepilngadīgas personas bez pavadības izmitināšanu **bērnu aprūpes iestādē** sedz no Labklājības ministrijai kārtējam gadam šim mērķim piešķirtajiem valsts budžeta līdzekļiem.  (9) Pašvaldības izdevumus par nepilngadīgas personas bez pavadības izmitināšanu **audžuģimenē**, tas ir, pašvaldības saistošajos noteikumos paredzētajā apmērā izmaksāto atlīdzību par audžuģimenes pienākumu veikšanu, kā arī pabalstu bērna uzturam un pabalstu apģērba un mīkstā inventāra iegādei, sedz no Labklājības ministrijai kārtējam gadam šim mērķim piešķirtajiem valsts budžeta līdzekļiem.  (10) Ja nepilngadīga persona bez pavadības ir uzsākusi **pamatizglītības vai vispārējās vidējās izglītības** ieguvi un to turpina arī pēc 18 gadu vecuma sasniegšanas, un ir izmitināta bērnu aprūpes iestādē vai audžuģimenē, ***valsts atlīdzina pašvaldībai izdevumus*** par šīs personas izmitināšanu **bērnu aprūpes iestādē vai audžuģimenē** līdz tā mācību gada beigām, kurā persona sasniegusi pilngadību.  (11) Pašvaldības **izdevumus** par nepilngadīgas personas bez pavadības izmitināšanu bērnu aprūpes iestādē vai audžuģimenē **sedz** *reizi ceturksnī* **Ministru kabineta noteiktajā kārtībā.**  *Sociālo pakalpojumu un sociālās palīdzības likums*  **3.pants :**  (7) Tiesības saņemt sociālo rehabilitāciju kā ***vardarbībā cietušiem bērniem*** ir bērniem, kurus par patvēruma meklētājiem ar īpašām uzņemšanas vajadzībām atzinušas patvēruma procedūrā iesaistītās institūcijas. Tiesības minēto pakalpojumu saņemt ir arī bērniem, kas nepieder pie šajā pantā uzskaitītajām grupām, ja atbildīgās institūcijas sniegušas atzinumu par sociālās rehabilitācijas pakalpojuma nepieciešamību. | MK 14.06.2016. noteikumi **Nr.370** *“Kārtība, kādā no valsts budžeta līdzekļiem sedz pašvaldības izdevumus par nepilngadīgu patvēruma meklētāju izmitināšanu”*:  2. Pašvaldība līdz pārskata ceturksnim sekojošā mēneša piecpadsmitajam datumam iesniedz ministrijā pieprasījumu segt pašvaldības iepriekšējā ceturkšņa izdevumus par nepilngadīgu patvēruma meklētāju bez pavadības (turpmāk – nepilngadīga persona) izmitināšanu **bērnu aprūpes iestādē** vai **audžuģimenē** (pielikums).  7. 10 darbdienu laikā pēc visas nepieciešamās informācijas saņemšanas ministrija pārbauda aprēķinu par finansējumu, kas pašvaldībai pienākas atbilstoši [Patvēruma likuma](http://likumi.lv/ta/id/278986-patveruma-likums) [9. panta](http://likumi.lv/ta/id/278986-patveruma-likums#p9) astotajai, devītajai vai desmitajai daļai, un pieņem lēmumu par attiecīgo izdevumu segšanu no valsts budžeta līdzekļiem, pārskaitot naudas summas pašvaldības norādītajā kontā, vai atsaka izmaksu segšanu, ja nav ievērotas [**Patvēruma likumā**](http://likumi.lv/ta/id/278986-patveruma-likums)**,**[**Sociālo pakalpojumu un sociālās palīdzības likumā**](http://likumi.lv/ta/id/68488-socialo-pakalpojumu-un-socialas-palidzibas-likums) vai šajos noteikumos noteiktās prasības, un norāda atteikuma pamatojumu.  MK 12.07.2016. noteikumi **Nr.449** *„Noteikumi par patvēruma meklētāja uzturam un dienasnaudas izmaksai paredzēto izdevumu apmēru un segšanas kārtību*”:  2. Uztura un dienasnaudas apmērs patvēruma meklētājam ir **3,00 *euro*** diennaktī (turpmāk – naudas līdzekļi).    MK 28.06.2016. noteikumi **Nr. 409** *„Noteikumi par patvēruma meklētāja, bēgļa un personas, kurai piešķirts alternatīvais statuss, iesniegumu par valsts nodrošinātas juridiskās palīdzības pieprasījumu”*  1. Noteikumi nosaka veidlapas paraugu iesniegumam par valsts nodrošinātas juridiskās palīdzības pieprasījumu, ko iesniedz patvēruma meklētājs, bēglis un persona, kurai piešķirts alternatīvais statuss ([1.](http://likumi.lv/ta/id/283200-noteikumi-par-patveruma-mekletaja-begla-un-personas-kurai-pieskirts-alternativais-statuss-iesniegumu-par-valsts-nodrosinatas-ju...#piel1)un [2. pielikums](http://likumi.lv/ta/id/283200-noteikumi-par-patveruma-mekletaja-begla-un-personas-kurai-pieskirts-alternativais-statuss-iesniegumu-par-valsts-nodrosinatas-ju...#piel2)).  2. Patvēruma meklētājs, bēglis un persona, kurai piešķirts alternatīvais statuss, iesnieguma veidlapu var aizpildīt sev saprotamā valodā. | *Valsts robežsardze nekavējoties (iespēju robežas) sazinās ar bāriņtiesas pārstāvjiem un organizē turpmāko rīcību ar patvēruma meklētāju – nepilngadīgu personu bez pavadības.*  Patvēruma meklētājiem pamatvajadzības tiek nodrošinātas pakalpojuma veidā institūcijā. |
| 2. | **BĒGLIS -** persona, kurai likumā noteiktajā kārtībā ir piešķirts bēgļa statuss. Tas ir, bēgļa statusu atbildīgās iestādes piešķir personai, kura atrodas ārpus savas pilsonības valsts vai iepriekšējās mītnes zemes (ja persona ir bezvalstnieks) un nevar atgriezties tajā, jo pamatoti baidās no vajāšanas savas pilsonības valstī vai iepriekšējā mītnes zemē:   * rases, * reliģijas, * tautības, * sociālās piederības, * politiskās pārliecības dēļ.   Līdz ar bēgļa statusu persona ***iegūst pastāvīgo uzturēšanās atļauju,*** drīkst strādāt un brīvi pārvietoties. | **Pastāvīgās uzturēšanās atļauja**  *Patvēruma likums*  **52.pants:**  (1) Bēglim izsniedz ***pastāvīgās uzturēšanās atļauju***.  *Imigrācijas likums*  **24.pants**: (1) Pastāvīgās uzturēšanās atļauju šajā likumā noteiktajā kārtībā ir tiesības pieprasīt: [..]  9) ārzemniekam, kuram Patvēruma likumā noteiktajā kārtībā piešķirts bēgļa statuss, un viņa ģimenes loceklim Patvēruma likuma izpratnē.  *Imigrācijas likums*  **9.pants:**  5) Tiesības uz ***nodarbinātību*** ***bez ierobežojumiem*** piešķir ārzemniekam, kurš ir saņēmis:  1) pastāvīgās uzturēšanās atļauju vai Eiropas Savienības pastāvīgā iedzīvotāja uzturēšanās atļauju Latvijas Republikā;  Bēglim tiek izsniegts ceļošanas dokuments. | *Patvēruma likums*  **53. pants.**  (1) Ja bēglim vai alternatīvo statusu ieguvušai personai nav pietiekamu līdzekļu, tai ir tiesības saņemt:  1) ***vienreizējo finansiālo atbalstu***;  2) pabalstu uzturēšanās izmaksu segšanai (turpmāk — ***pabalsts***).  (2) Vienreizējo finansiālo atbalstu bēglim un alternatīvo statusu ieguvušai personai ***piešķir un izmaksā Pilsonības un migrāciju lietu pārvalde.*** Pārvaldes amatpersona lēmumu par vienreizējā finansiālā atbalsta izmaksu pieņem *vienas nedēļas* laikā no dienas, kad bēglis vai alternatīvo statusu ieguvusī persona iesniegusi iesniegumu tā saņemšanai un ievēroti šādi noteikumi:  1) persona iesniegusi iesniegumu viena mēneša laikā no dienas, kad pieņemts lēmums par bēgļa vai alternatīvā statusa piešķiršanu;  2) persona neatrodas šā panta septītās daļas 1. vai 2. punktā minētajās institūcijās;  3) persona personīgi iesniegusi iesniegumu Pārvaldei.  (3) Pabalstu bēglim vai alternatīvo statusu ieguvušai personai, kura ir darbspējīgā vecumā (personas dzīves posms no 15 gadu vecuma līdz valsts vecuma pensijas piešķiršanai nepieciešamajam vecumam), ***piešķir*** šādos gadījumos:  1) persona strādā (ir uzskatāma par darba ņēmēju vai pašnodarbināto saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)");  2) persona nestrādā (nav uzskatāma par darba ņēmēju vai pašnodarbināto saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)"), ir reģistrējusies Nodarbinātības valsts aģentūrā, *izņemot* šā panta sestajā daļā minētos gadījumus, tai ir bezdarbnieka vai darba meklētāja statuss un tā pilda bezdarbnieka vai darba meklētāja pienākumus, tostarp iesaistās valsts valodas apguves programmās.  (4) Pabalstu bēglim un alternatīvo statusu ieguvušai personai piešķir no dienas, kad ***Valsts sociālās apdrošināšanas aģentūrai*** iesniegts iesniegums par pabalsta piešķiršanu.  (5) Bēglim ir tiesības saņemt pabalstu **10 mēnešus** 12 mēnešu periodā no bēgļa statusa iegūšanas dienas. Alternatīvo statusu ieguvušai personai ir tiesības saņemt pabalstu **7 mēnešus** 12 mēnešu periodā no alternatīvā statusa iegūšanas dienas. Ja bēglis vai alternatīvo statusu ieguvusī persona strādā, pabalstu maksā ***ne ilgāk par 3 mēnešiem*** no dienas kopš darba ņēmēja vai pašnodarbinātā statusa iegūšanas.  (6) Nodarbinātības valsts aģentūrā nav jāreģistrējas šā panta trešajā daļā minētajai personai:  1) kurai Veselības un darbspēju ekspertīzes ārstu valsts komisija ir noteikusi I vai II invaliditātes grupu;  2) kura klātienē iegūst izglītību akreditētā izglītības iestādē Latvijā.  (7) Pabalstu neizmaksā par laikposmu, kad persona:  1) atrodas ieslodzījuma vietā, *izņemot* brīvības atņemšanas soda izciešanu atklātā cietumā;  2) atrodas ilgstošas sociālās aprūpes vai sociālās rehabilitācijas institūcijā, kuras pakalpojumu pilnībā finansē no valsts vai pašvaldības budžeta;  3) nav pildījusi bezdarbnieka vai darba meklētāja pienākumus.  (8) Ja ***alternatīvo statusu*** ieguvušai personai, kura ir saņēmusi vienreizējo finansiālo atbalstu un pabalstu, piešķir ***bēgļa statusu***, tai ir ***tiesības saņemt pabalstu kā bēglim*** par laikposmu, kas kopā ar iepriekš izmaksātā pabalsta laikposmu nepārsniedz 10 mēnešus.  [..]  (11) Vienreizējā finansiālā atbalsta un pabalsta apmēru, to piešķiršanas, izmaksas, izmaksas apturēšanas un pārtraukšanas nosacījumus un kārtību nosaka Ministru kabinets.  **Personām ar alternatīvo statusu**  *Sociālo pakalpojumu un sociālās palīdzības likums*  **3.pants**  (11) Tiesības saņemt šajā likumā minētos pamata sociālās palīdzības pabalstus, patversmes un naktspatversmes pakalpojumus, kā arī sociālā dienesta informāciju un konsultācijas ir personām, kuras uzturas Latvijas Republikā un kurām piešķirts ***alternatīvais statuss***, kā arī šo personu ģimenes locekļiem, kuri uzturas Latvijas Republikā.  (12) **Bērniem, kas ieguvuši alternatīvo statusu**, ir tiesības saņemt sociālās aprūpes pakalpojumus un šā likuma [13.panta](https://likumi.lv/doc.php?id=68488#p13) pirmajā daļā noteiktos sociālās rehabilitācijas pakalpojumus.  **Bēgļiem**  *Sociālo pakalpojumu un sociālās palīdzības likums*  **3.pants**  (1) Tiesības saņemt šajā likumā noteiktos sociālos pakalpojumus un sociālo palīdzību ir šādām Latvijas Republikā dzīvojošām personām:[..]  2) **ārzemniekiem, kuriem izsniegta pastāvīgās uzturēšanās atļauja** vai piešķirts Eiropas Savienības pastāvīgā iedzīvotāja statuss Latvijas Republikā. | MK 06.06.2017. noteikumi **Nr.302** *„Noteikumi par vienreizējo finansiālo atbalstu un pabalstu uzturēšanās izmaksu segšanai bēglim un alternatīvo statusu ieguvušai personai”*  ***2. Atbalsta apmērs*** *(Izmaksā Pilsonības un migrāciju lietu pārvalde):*  2.1. pilngadīgai personai – **278,00 *euro*** (izņemot šo noteikumu 2.2. apakšpunktā minētos gadījumus);  2.2. ja personas ir laulātie (turpmāk – laulātie), tad vienai personai – **278,00 *euro***, otrai personai – **194,00 *euro***;  2.3. nepilngadīgai personai – **194,00 *euro***.  ***10.*** ***Pabalsta apmērs mēnesī*** *(Izmaksā* ***Valsts sociālās apdrošināšanas aģentūra)***:  10.1. pilngadīgai personai – **139,00 *euro*** (izņemot šo noteikumu 10.2. apakšpunktā minētos gadījumus);  10.2. ja personas ir laulātie, tad vienai personai – **139,00 *euro***, otrai personai – **97,00 *euro*;**  10.3. nepilngadīgai personai – **97,00 *euro*.** | Ja ienākumi ir nepietiekami (*piemēram,* persona nav atradusi darbu, liela ģimenes utt.), ***bēglis*** vēršas pašvaldībā, kurā deklarējis dzīvesvietu, un saņem tādu pašu sociālo palīdzību, kā attiecīgās pašvaldības iedzīvotāji:   * GMI pabalstu; * mājokļa pabalstu; * trūcīgas mājsaimniecības statusu; * maznodrošinātas mājsaimniecības statusu; * pabalstu krīzes situācijā; * pabalstus atsevišķu izdevumu apmaksai.   Saskaņā ar *2016.gada 20.septembra MK protokollēmumā* (Protokols Nr.46,40.§) noteikto, pašvaldībām ne retāk kā reizi gadā no valsts budžeta programmas "Līdzekļi neparedzētiem gadījumiem" kompensējami faktiskie izdevumi, kas radušies, sniedzot finansiālo un materiālo palīdzību bēgļu un personu ar alternatīvo statusu uzņemšanas un sociālekonomiskās iekļaušanas pasākumiem (turpmāk - faktiskie izdevumi) par laika periodu no 2016.gada 1.janvāra. Pašvaldībām no valsts budžeta programmas "Līdzekļi neparedzētiem gadījumiem" **divu gadu laika periodā no bēgļa vai personas ar alternatīvo statusu statusa iegūšanas brīža** *(nepilngadīgajiem līdz viņu 24 gadu vecumam)* kompensējami faktiskie izdevumi, kas pašvaldībām radušies, **sniedzot sociālos pakalpojumus, sociālo palīdzību un atbalstu, kas noteikti Sociālo pakalpojumu un sociālās palīdzības likumā, Bērnu tiesību aizsardzības likumā un citos normatīvajos aktos un attiecīgās pašvaldības saistošajos noteikumos.**  Ja pašvaldībās ir radušies izdevumi, sniedzot finansiālo un materiālo palīdzību ***bēgļu un personu ar alternatīvo statusu*** uzņemšanas un sociālekonomiskās iekļaušanas pasākumiem,pašvaldībām jāiesniedz pieprasījumu VARAM, pievienojot šo izdevumu pamatojošos dokumentus. |
| 3. | **PERSONA AR ALTERNATĪVO STATUSU** – personai, kurai likumā noteiktajā kārtībā piešķirts alternatīvais statuss. Tas ir, alternatīvo statusu piešķir personai, ja ir pamats uzskatīt:   * ka šai personai tās pilsonības valstī vai iepriekšējā mītnes zemē (ja persona ir bezvalstnieks) draud nāves sods vai miesas sods, spīdzināšana, necilvēcīga vai pazemojoša sodīšana; * plaši izplatītas vardarbības dēļ starptautisko vai iekšējo bruņoto konfliktu dēļ šai personai nepieciešama aizsardzība un viņa nevar atgriezties savas pilsonības valstī vai iepriekšējā mītnes zemē (ja persona ir bezvalstnieks).   Statusu piešķir personai, kura nevar saņemt bēgļa statusu, tomēr viņai nepieciešama aizsardzība. Statusu piešķir īslaicīgi, un ik gadu to pārskata. | **Termiņuzturēšanās atļauja uz vienu gadu**  *(termiņuzturēšanas atļauju atkārtoti izsniedz tikmēr, kamēr saglabājas apstākļi, kas ir par pamatu alternatīvā statusa piešķiršanai)*  *Patvēruma likuma*  **52.pants:**  (2) Alternatīvo statusu ieguvušai personai izsniedz ***termiņuzturēšanās atļauju uz vienu gadu***. Ja persona *mēnesi pirms* termiņa beigām iesniedz Pārvaldei iesniegumu par uzturēšanās termiņa pagarināšanu un joprojām pastāv kāds no šā likuma [40.panta](https://likumi.lv/ta/id/278986-patveruma-likums#p40) pirmās daļas nosacījumiem, Pārvaldes priekšnieka pilnvarota amatpersona mēneša laikā pieņem lēmumu par termiņuzturēšanās atļaujas izsniegšanu *uz vienu gadu*.  [..]  (4) Ja ***bēgļa*** vai ***alternatīvo statusu*** ieguvušai personai ir piešķirts Eiropas Savienības pastāvīgā iedzīvotāja statuss citā Eiropas Savienības dalībvalstī un šī persona nav zaudējusi tai piešķirto bēgļa vai alternatīvo statusu vai tas nav atņemts saskaņā ar šā likuma nosacījumiem, Latvijas Republikai ir pienākums minēto personu uzņemt atpakaļ.  Personai, kurai piešķirts alternatīvais statuss, var tikt izsniegts *ceļošanas dokuments (ja personai nav savu ceļošanas dokumentu).*  Pēc pieciem gadiem persona var iegūt arī pastāvīgās uzturēšanās atļauju, ja atbilst *Imigrācijas likumā* noteiktajiem kritērijiem.  *Imigrācijas likums*  **9.panta piektās daļas 6.punkts:**  **Tiesības uz nodarbinātību bez ierobežojumiem** piešķir ārzemniekam, kurš ir saņēmis ***termiņuzturēšanās atļauju*** kā persona, kurai piešķirts **alternatīvais statuss**, vai kā šīs personas ģimenes loceklis. | Ja ienākumi ir nepietiekami, ***persona ar alternatīvo statusu*** vēršas pašvaldībā, kurā deklarējis dzīvesvietu, kur persona, kā arī šo personu ģimenes locekļi *ir tiesīgi saņemt* pamata sociālās palīdzības pabalstus:   * GMI pabalstu * un mājokļa pabalstu.   Tāpat šīs personas var saņemt **patversmes un naktspatversmes** pakalpojumus, kā arī sociālā dienesta informāciju un konsultācijas par sociālo problēmu risināšanu.    **Bērniem**, kas ieguvuši ***alternatīvo statusu***, ir tiesības saņemt **sociālās aprūpes** pakalpojumus un Sociālo pakalpojumu un sociālās palīdzības likuma 13.panta pirmajā daļā noteiktos **sociālās rehabilitācijas** pakalpojumus. |
| 4. | **BEZVALSTNIEKS**  *Bezvalstnieka likums:*  **2.pants.**  (1) Personu Latvijas Republikā var atzīt par bezvalstnieku, ja vien kāda valsts saskaņā ar tās likumiem nav atzinusi šo personu par savu pilsoni.  (2) Latvijas nepilsoņa statusu zaudējusi persona ***atzīstama par*** ***bezvalstnieku***, ja šai personai nav nevienas citas valsts pilsonības, kā arī tai nav ārvalstu tiesību aktos noteiktajā kārtībā izsniegta garantija par uzņemšanu pilsonībā.  **3.pants.**  (1) Personu Latvijas Republikā ***nevar atzīt par bezvalstnieku***, ja uz šo personu neattiecas 1954.gada 28.septembra Konvencijas par bezvalstnieka statusu noteikumi.  (2) Personu, kura ir likuma "[Par to bijušās PSRS pilsoņu statusu, kuriem nav Latvijas vai citas valsts pilsonības](http://likumi.lv/ta/id/77481-par-to-bijusas-psrs-pilsonu-statusu-kuriem-nav-latvijas-vai-citas-valsts-pilsonibas)" subjekts, ***nevar atzīt par bezvalstnieku.*** | **Termiņuzturēšanās atļauja**  *Bezvalstnieku likums*  **6.pants.**  (2) Bezvalstniekam ir tiesības *Personu apliecinošu dokumentu likumā* noteiktajā kārtībā saņemt *bezvalstnieka* *ceļošanas dokumentu*.  Ar uzturēšanās atļauju Latvijā var uzturēties arī bezvalstnieks, kurš par tādu ir atzīts kādā citā valstī, kura tam attiecīgi ir izsniegusi ceļošanas dokumentu.  **Pēc 5 gadiem persona var iegūt arī *pastāvīgās uzturēšanās atļauju,*** ja atbilst *Imigrācijas likumā* noteiktajiem kritērijiem.  Ar likumu **„*Par 1954.gada 28.septembra Konvenciju par bezvalstnieka statusu*”** pieņemtās un apstiprinātās Konvencijas  **17., 18.un 19.pants** nosaka, ka Līgumslēdzējas valstis piešķir bezvalstniekam, kas likumīgi uzturas tās teritorijā, *vislielākās labvēlības režīmu* strādāt algotu darbu [..], tiesības individuāli nodarboties ar lauksaimniecību, rūpniecību, amatniecību un tirdzniecību, kā arī veidot komerciālus un rūpniecības uzņēmumus [..], nodarboties ar kādu brīvo profesiju [..]. | *Bezvalstnieku likums:*  **7.pants.**  (2) Bezvalstniekam, kas likumīgi uzturas Latvijas Republikā, ir 1954.gada 28.septembra *Konvencijā par bezvalstnieka statusu* noteiktās tiesības.  Ar likumu **„*Par 1954.gada 28.septembra Konvenciju par bezvalstnieka statusu*”** pieņemtās un apstiprinātās Konvencijas  **23.pants. Sociālā palīdzība** nosaka sekojošo:  Līgumslēdzējas valstis nodrošina bezvalstniekiem, kas likumīgi uzturas to teritorijā, tādus pašus **atvieglojumus** un **palīdzību,** kā saviem pilsoņiem. |  | Ja ienākumi ir nepietiekami, **bezvalstnieks** vēršas pašvaldībā, kurā deklarējis dzīvesvietu, un saņem tādu pašu sociālo palīdzību, kā attiecīgās pašvaldības iedzīvotāji. |

27.09.2021

LM - Maruta Pavasare, 67021661

IeM - Olga Dabiža, 67219313

IeM – Sindija Mickus, 67219313

IeM – Sandis Barks, 67219349

1. https://www.pmlp.gov.lv/lv/jaunums/celvedis-patveruma-mekletajiem-latvija-noderiga-un-praktiska-informacija [↑](#footnote-ref-1)